Pas regjistrimit në regjistrin e Juridiksionit Disiplinor të çështjes (JD) nr. \*\*\*, datë \*\*\*, me kërkues Operacionin Ndërkombëtar të Monitorimit dhe me objekt “Procedim disiplinor ndaj gjyqtarit të Kolegjit të Posaçëm të Apelimit \*\*\*”, në Kolegjin e Posaçëm të Apelimit, më datë 01.06.2021, u hodh shorti për caktimin e gjyqtarit hetues dhe më pas, për caktimin e Komisionit Disiplinor dhe kryesuesin e komisionit që do të shqyrtojë çështjen (JD) nr. \*\*\*, datë \*\*\*.

    Pas hedhjes së shortit, gjyqtari hetues i kësaj çështjeje u caktua gjyqtar Ardian Hajdari, ndërsa kryesuese e Komisionit Disiplinor u caktua gjyqtarja Natasha Mulaj dhe anëtare, gjyqtaret Albana Shtylla dhe Ina Rama.

Gjyqtari hetues i çështjes Ardian Hajdari, pasi kreu veprimet hetimore të domosdoshme në lidhjen me çështjen (JD) nr. 5/2021, datë 31.05.2021, bazuar në nenin 128, paragrafi 2, germa “b” e Kushtetutës; nenin C, pika 16 e Aneksit të Kushtetutës; nenet 5, pika 3, germa “a”, dhe 17 të ligjit nr.84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë; nenin 1, pika 2 e ligjit nr.8577/2000 “Për organizimin dhe funksionimin e Gjykatës Kushtetuese të Republikës së Shqipërisë”, nenin 297, germa “a” e Kodit të Procedurës Civile, vendosi:

Pezullimin e hetimit disiplinor ndaj anëtarit të Kolegjit të Posaçëm të Apelimit, gjyqtarit \*\*\*, për shkelje disiplinore të parashikuar në nenin 128, pika 2, germa “b” e Kushtetutës, deri në dhënien e vendimit nga Gjykata e Lartë mbi ankimin e gjyqtarit \*\*\*, ndaj vendimit nr. \*\*\*, datë \*\*\*, të Gjykatës së Posaçme të Apelit për Korrupsionin dhe Krimin e Organizuar.

Në kuadër të sa më sipër si dhe bazuar në nenin 17, pika 2, shkronja “c” e ligjit nr. 119/2014 “Për të drejtën e informimit”, vënia në dispozicion e dokumentacionit të kërkuar nga ana juaj kufizohet në kuadër të mbarëvajtjes së një hetimit disiplinor.

Kolegji i Posaçëm i Apelimit, nëpërmjet faqes zyrtare [www.kpa.al](http://www.kpa.al) informon publikun për çdo çështje të regjistruar në kuadër të Juridiksionit të Rivlerësimit dhe në kuadër të Juridiksionit Disiplinor për datën dhe për kohën e mbajtjes së gjykimit, si dhe për statusin e procedurës së një çështjeje. Për më shumë informacion për ecurinë e këtij procesi klikoni në linkun e mëposhtëm:  <http://kpa.al/ceshtje-juridiksioni-disiplinor-2021/> .”

Sa i takon informacionit lidhur me faktin se si është trajtuar me page gjyqtari \*\*\*, ju informojmë se janë zbatuar parashikimet e pikave 3 dhe 4, të nenit 29 të ligjit 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë” dhe nenit 10/b të ligjit nr. 8577, datë 10.2.2000, “Për organizimin dhe funksionimin e Gjykatës Kushtetuese të Republikës së Shqipërisë”, i ndryshuar.